
U  I M E  R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin, kao sucu pojedincu u stečajnom predmetu odlučujući o prijedlogu Financijske agencije (OIB 85821130368) za otvaranje stečajnog postupka nad dužnikom RV EXCLUSIVE jednostavno društvo s ograničenom odgovornošću za graditeljstvo, trgovinu i usluge Rijeka, Andrije Peruča 10 (MBS 040369251 – OIB 67143998406) dana 11. lipnja 2018.


r i j e š i o      j e 

	
I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom RV EXCLUSIVE jednostavno društvo s ograničenom odgovornošću za graditeljstvo, trgovinu i usluge Rijeka, Andrije Peruča 10 (MBS 040369251 – OIB 67143998406). 

II	Ročište određeno za dan 13. lipnja 2018. u 11,00 sati se neće održati.
 

Obrazloženje


	Na prijedlog Financijske agencije ovosudnim rješenjem pod poslovnim brojem 7 St-100/2018-3 od 12. veljače 2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom.
Tijekom daljnjeg postupka dužnik je dana 6. lipnja 2018. dostavio sudu Potvrdu Financijske agencije.  
Odredbom članka 128. stavak 9. Stečajnog zakona („Narodne novine” br. 71/15, 104/17 u daljnjem tekstu SZ ) propisano je da će sud ako do završetka prethodnoga postupka dužnik postane sposoban za plaćanje postupak obustaviti. Troškove provedenoga postupka u tom je slučaju dužan naknaditi dužnik.
Sud je iz navedene Potvrde Financijske agencije od 5. lipnja 2018. Klasa: 120-11/18-01/17 Ur.broj: 08-4031-18-2357 (list 20 spisa) utvrdio da je dužnik tijekom prethodnog postupka postao sposoban za plaćanje.
Sud nije naložio dužniku plaćanje troškova postupka u iznosu od 1.175,00 kn, budući će isti biti podmireni iz predujma na uplatu koje je pozvana osoba ovlaštena za zastupanje dužnika.
Stoga je valjalo primjenom odredbe članka 128. stavak 9. Stečajnog zakona („Narodne novine” br. 71/15, 104/17 u daljnjem tekstu SZ) valjalo je odlučiti kao u izreci ovog rješenja. 


U Rijeci, od 11. lipnja 2018.

                                                                                                     Sudac
                                                                                                 Liljana Ugrin, v. r. 



UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 




    Za točnost otpravka-ovlašteni službenik
                                                                                        Adriana Zurak

